इंफोसिस के सह-संस्थापक और चेयरमैन नंदन नीलकेणि, उनकी पत्नी रोहिणी नीलकेणि और भारतीय मूल के तीन अरबपतियों ने ​बड़ा फैसला किया है। ये सभी लोग माइक्रोसॉफ्ट के संस्थापक बिल-मैलिंडा गेट्स और अमेरिकी निवेशक वॉरेन बफेट के परोपकारी संगठन में शामिल होने जा रहे हैं। ये सभी परोपकार के कामों में अपनी आधी से ज्यादा संपत्ति दान कर देंगे। इन अरबपति दानवीरों में नीलकेणि दंपति के अलावा अनील और अल्लिसन भूसरी, शमशीर और शबीना वायालिल, बीआर शेट्टी और उनकी पत्नी चंद्रकुमारी रघुराम शेट्टी शामिल हैं। ये सभी उन 14 बड़े दानवीरों में शामिल हैं जिन्होंने पिछले साल इस संघ में शामिल होने का फैसला किया था। अब तक इस संघ में 22 देशों के 183 लोग शामिल हो चुके हैं। ये संघ 2010 में 40 अमेरिकी दानवीरों के संकल्प से शुरू हुआ था।